Na temelju članka 84. Zakona o odgoju i obrazovanju u osnovnoj i srednjoj školi (NN [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620), [151/22](https://www.zakon.hr/cms.htm?id=55120), [155/23](https://www.zakon.hr/cms.htm?id=59863), [156/23](https://www.zakon.hr/cms.htm?id=59089)), Pravilnika o kriterijima za izricanje pedagoških mjera (NN br. 94/15, 3/17 te članka 58. Statuta Osnovne škole Hvar, Školski odbor je na 24. sjednici dana 23. siječnja 2025. godine donio:

PROTOKOL O PRAĆENJU I PRAVDANJU IZOSTANAKA UČENIKA

# Članak 1.

1. Protokolom o opravdavanju izostanaka (u daljnjem tekstu: Protokol) određuje se način praćenja i pravdanja izostanaka učenika. Protokol sadrži precizno definirane specifične izostanke, mjere za suzbijanje neopravdanih izostanaka s nastave i načine sprječavanja takvih izostanaka, ali i poticajne mjere za učenike koji ne izostaju s nastave.
2. Praćenje izostanaka učenika podrazumijeva bilježenje učeničkih izostanaka na svakom nastavnom satu, koje vrši nastavnik. Opravdavanje učeničkih izostanaka podrazumijeva utvrđivanje razloga izostanaka i bilježenja (ne)opravdanosti razloga izostanaka što radi razrednik u suradnji s roditeljima / starateljima.
3. Opravdanim izostancima smatraju se bolest učenika/učenice, smrtni slučaj u obitelji, iznimne obiteljske prilike (bolest člana obitelji), problemi u prometu, elementarne nepogode i drugi opravdani razlozi.
4. Osim navedenih izostanaka, mogu postojati i neki drugi, posebni razlozi opravdanog izostajanja učenika/ učenica iz škole, o čemu odlučuje Razredno vijeće odjeljenja koje pohađa dotični učenik.

**Članak 2.**

1. Roditelji/staratelji su odgovorni za učenikovo redovno pohađanje nastave, dužni su obavijestiti školu o razlozima izostanka učenika, te su dužni pravodobno opravdati izostanak učenika (usmeno ili pismeno).
2. U slučaju bolesti učenika ili nekog drugog opravdanog razloga zbog kojih učenik treba izostati iz škole, roditelj ili skrbnik je dužan osobno ili telefonom, isti dan ili naredni dan od nastupanja bolesti ili opravdanog razloga obavijestiti školu o odsustvu učenika s nastave.
3. Roditelj ili staratelj je dužan donijeti ili poslati liječničku ispričnicu ili popunjen obrazac škole za pravdanje izostanaka (nalazi se na web stranici škole) u roku od pet (5) radnih dana od dana
4. povratka učenika na nastavu. U protivnom će se izostanak učenika smatrati neopravdanim. Razrednik može iznimno opravdati izostanke naknadno i nakon 5 radnih dana, ako su roditelji- staratelji bili u nemogućnosti kontaktirati školu, o čemu trebaju imati valjani dokaz.
5. lako je navedeno da izostanke opravdava roditelj osobno, učenik može i sam donijeti ispričnicu.
6. Svi sati koji se pokušaju opravdati krivotvorenom liječničkom potvrdom neće biti ispričani, a krivotvorene potvrde prijavit će se nadležnim tijelima. Učenicima koji donesu lažnu liječničku potvrdu, bit će izrečena pedagoška mjera strogog ukora.

**Članak 3.**

1. Roditelj tijekom jedne školske godine usmenom isprikom može ispričati izostanak učenika/ učenice više puta godišnje u trajanju do tri radna dana.
2. Mogućnost da roditelj ispriča učenika/učenicu zbog bolesti ili drugog opravdanog razloga postoji samo ako se radi o izostanku od tri (3) radna dana, a ukoliko se radi o više uzastopnih dana, da bi se izostanak ispričao, potrebna je liječnička ispričnica, školska ispričnica ili druga odgovarajuća dokumentacija koja ovisi o razlogu izostanka i koja dokazuje opravdanost izostanka.
3. Roditelj ispričava učenikov izostanak razredniku u vrijeme zakazanih informacija za učenike ili putem e-dnevnika.
4. Ako roditelj zanemaruje svoje obaveze vezano uz pravdanje izostanaka djeteta, škola mu je dužna uputiti pisani poziv za razgovor s razrednikom i stručnim suradnicima škole.
5. Ako roditelj učestalo zanemaruje obaveze vezano uz pravdanje izostanaka djeteta, škola je dužna o tome obavijestiti nadležni Centar za socijalnu skrb, koji je dužan izvijestiti školu o poduzetim mjerama.

# Članak 4.

(l) Razrednik može opravdati, u dogovoru s roditeljem i prema vlastitoj procjeni, ukupno do tri (3) radna dana izostanke učenika bez liječničke ili slične potvrde.

1. Razrednik/ca je dužan u roku od pet dana pismeno izvijestiti roditelja, odnosno staratelja, da učenik/učenica ne dolazi na nastavu. Preslik pismene obavijesti razrednik/ca je dužan pohraniti u dosje učenika.
2. Pod neredovitim dolaženjem smatra se neopravdani izostanak tri (3) dana uzastopce ili pet (5) dana s prekidima tijekom jednog mjeseca.
3. O učenicima koji ne pohađaju školu ili je ne pohađaju redovito, ravnatelj je dužan izvijestiti Centar za socijalnu skrb u roku od sedam (7) dana od dana saznanja o neizvršavanju obveza.

# Članak 5.

1. Izostanak učenika/učenica s pojedinog sata dopušta predmetni učitelj/ica.
2. Zatraži li učenik prijevremeni odlazak s nastave iz zdravstvenih razloga, učenik može otići iz Škole, odnosno nastave ili drugog odgojno-obrazovnog rada po odobrenju učitelja, razrednika, pedagoga ili ravnatelja uz prethodni telefonski kontakt i odobrenje od strane roditelja / staratelja.

Izostanak se evidentira u e-dnevnik uz napomenu „Kontaktiran roditelj. Pošten/na s nastave radi zdravstvenih tegoba“. Djelatnik škole će sa učenikom pričekati roditelja da dođe po učenika.

# Članak 6.

1. Sve izostanke, osim bolesti učenika, roditelj mora najaviti unaprijed i pismeno zatražiti dopuštenje. Tako učenik može izostati s nastave prema odobrenju:
	* razrednika (do 3 radna dana)
	* ravnatelja (do 7 radnih dana)
	* učiteljskog vijeća (do 15 radnih dana).
2. Učenik koji zbog izvanškolskih aktivnosti (kao što su sportske u okviru sportskih klubova, obveza u glazbenoj/plesnoj školi ili kulturno-umjetničkom društvu i s1.) neće nazočiti nastavi dužan je izostanak unaprijed najaviti razredniku, a roditelj mora donijeti potvrdu kluba ili škole o izostanku ili rasporedu utakmica, treninga i dr.
3. Učenik koji ima dogovoren specijalistički liječnički pregled dužan je izostanak unaprijed najaviti razredniku i priložiti liječničku ispričnicu.

# Članak 7.

1. Učenik za kojega postoji opravdana sumnja da izbjegava najavljenu provjeru znanja bit će usmeno ili pismeno ispitan prvi ili najkasnije drugi sat nakon termina redovne provjere.
2. Učenik koji nije nazočan nastavi ni u tim terminima odgovarat će, usmeno ili pismeno, bez najave, na satu koji odredi predmetni nastavnik.
3. Učenik, za koga se utvrdi da sustavno izbjegava najavljenu provjeru znanja, bit će usmeno ili pismeno ispitan, bez najave, na bilo kojem satu po povratku u školu.

# Članak 8.

(1) Ako učenik često izostaje po jedan dan tjedno ili određene dane u tjednu te ako učenik često izostaje po jedan sat ili izbjegava određene nastavne predmete tijekom nastave, razrednik je dužan zapisati sve izostanke, pozvati roditelje na razgovor i razgovor sa roditeljem evidentirati u e- dnevniku.

# Članak 9.

1. Učenik koji nije izostao niti jedan sat tijekom nastavne godine, koji je postigao najmanje vrlo dobar uspjeh i nema izrečenu ni jednu od pedagoških mjera, oslobođen je redovnog pohađanja nastave u zadnjem nastavnom tjednu u dogovoru s predmetnim nastavnicima.
2. Učenik koji nije izostao niti jedan nastavni sat, bit će javno i pismeno pohvaljen.
3. Ravnatelj Škole će nagraditi razredni odjel s najmanjim brojem izostanaka po učeniku. O vrsti nagrade odlučit će ravnatelj u dogovoru s Razrednim vijećem.

**Članak 10.**

Ovaj Protokol stupa na snagu danom donošenja, a bit će objavljen na Oglasnoj ploči škole.

Predsjednica Školskog odbora

Veronika Vidović

Ovaj Protokol je objavljen na oglasnoj ploči škole dana 23. siječnja 2025 godine.

 Ravnateljica

 Nada Jeličić, univ.spec.paed.

|  |  |
| --- | --- |
| **REPUBLIKA HRVATSKA** **OSNOVNA ŠKOLA HVAR** Kroz Burak 81, 21450 Hvar KLASA: 011-03/25-02/7 URBROJ: 2181-296-01-25-1 Hvar, 23. siječnja 2025.g. |  |